《西湖竹枝词六首 其二》
元代·宇文公谅

奴唱吴歌郎扣舷，明朝郎去有谁怜。恨杀吴山遮望眼，不见江头郎去船。

作者简介：湖州吴兴人，字子贞。通经史百氏言。顺帝元统元年进士，授徽州路同知婺源州事。摄会稽县，申明冤滞，所活者众。除国子助教，日与诸生辩析诸经。调应奉翰林文字，历江浙儒学提举。官至佥岭南廉访司事。门人私谥纯节先生。